Εκβιομηχάνιση και Αποβιομηχάνιση της Μεταπολεμικής Ελληνικής Οικονομίας: Μύθοι και πραγματικότητα
Creators: name: Κολλιός, Δημήτριος Κωνσταντίνου
Publisher: name: Aristotle University of Thessaloniki
Year: 2016
Subjects: Εκβιομηχάνιση
Παραγωγική εργασία
Νόμοι Kaldor
Industrialization
Productive labor
Kaldor’s laws

description: Σκοπός της παρούσας διπλωματικής εργασίας είναι η διερεύνηση του φαινομένου της εκβιομηχάνισης και της αποβιομηχάνισης στη μεταπολεμική ελληνική οικονομία και η σημασία της διάκρισης μεταξύ παραγωγικών και μη παραγωγικών δραστηριοτήτων στην παραπάνω διαδικασία. Για το λόγο αυτό, αφού αναλυθεί το ζήτημα σε θεωρητικό επίπεδο, εκτιμάται ακολούθως εμπειρικά το κατά πόσο οι νόμοι του Kaldor, που σχετίζονται με τη σημασία του βιομηχανικού τομέα στη διαδικασία ανάπτυξης, επιβεβαιώνονται και στην περίπτωση της ελληνικής οικονομίας έχοντας λάβει υπόψη τη διάκριση μεταξύ παραγωγικών και μη παραγωγικών τομέων. Η εργασία χωρίζεται σε δύο μέρη. Στο πρώτο μέρος της εργασίας αναπτύσσεται το θεωρητικό πλαίσιο στο οποίο βασίστηκε η παρούσα μελέτη. Αρχικά, δίνονται οι ορισμοί των εννοιών που μελετώνται, δηλαδή η έννοια της βιομηχανίας, της εκβιομηχάνισης, της αποβιομηχάνισης και της Βιομηχανικής Επανάστασης καθώς επίσης γίνεται ιστορική αναδρομή στα γεγονότα που οδήγησαν στην εκβιομηχάνιση και αργότερα στην αποβιομηχάνιση. Έπειτα, εστιάζουμε στην περίπτωση της Ελλάδας, και γίνεται λεπτομερής αναφορά στις περιόδους εκβιομηχάνισης και αποβιομηχάνισης που τη σημάδεψαν, χωρίζοντάς τες σε τέσσερα μέρη: η πρώτη περίοδος έως το 1950, η δεύτερη περίοδος από το 1950 – 1974, η τρίτη από το 1974 – 1989 και η τελευταία μετά το 1989. Στη συνέχεια, αναλύονται οι εξηγήσεις που δίνουν οι κυριότερες σχολές οικονομικής σκέψης σχετικά με τις οικονομικές διακυμάνσεις, λόγω ύπαρξης συσχέτισης μεταξύ της συνολικής οικονομικής κατάστασης και των επενδύσεων, που τελικά οδηγούν στην εκβιομηχάνιση. Στη συγκεκριμένη ανάλυση είναι σημαντική η διάκριση μεταξύ παραγωγικής και μη παραγωγικής εργασίας και η ερμηνεία που δίνει η κάθε οικονομική σχολή, αφού το μερίδιο των παραγωγικών τομέων της οικονομίας καθορίζουν και την πορεία της. Οι σχολές που παρατίθενται είναι η Νεοκλασική, η Κευνσιανή και η Κλασική σχολή. Στην τελευταία ενότητα του πρώτου μέρους της παρούσας μελέτης γίνεται παρουσίαση των τριών νόμων ανάπτυξης του Kaldor, οι οποίοι είναι “βασικά χαρακτηριστικά” τα οποία χρησιμοποίησε ο ίδιος για να εξηγήσει τη διαδικασία ανάπτυξης των οικονομιών. Το δεύτερο μέρος της εργασίας είναι η εμπειρική μελέτη όπου αναπτύσσεται η μεθοδολογία που χρησιμοποιήθηκε. Συγκεκριμένα, η οικονομετρική μέθοδος που χρησιμοποιήθηκε είναι η ARDL (Auto–Regressive Distributed Lag approach to cointegration ή bounds test) για τη διερεύνηση της ισχύος των νόμων του Kaldor για την οικονομική μεγέθυνση και ανάπτυξη της ελληνικής οικονομίας την περίοδο 1981 ¬ 2013. Τα αποτελέσματα της μελέτης επιβεβαιώνουν τις αρχικές υποθέσεις και αναδεικνύουν τη σημασία της διάκρισης της εργασίας σε παραγωγική και μη παραγωγική, δίνοντας μια διαφορετική οπτική στα φαινόμενα της εκβιομηχάνισης και αποβιομηχάνισης και κατ’ επέκταση στη μεγέθυνση και ανάπτυξη των οικονομιών.
description: The purpose of this study is to investigate the phenomena of industrialization and deindustrialization of postwar Greek economy as well as to examine the importance of the distinction between productive and non-productive labor when these phenomena take place. For that reason, we, first, analyze the subject in a theoretical way and afterwards we estimate whether Kaldor's laws about economic growth are valid in the Greek economy, taking into account the distinction between productive and non-productive sectors. This study is divided in two parts. The first part consists of the theoretical framework which is the basis of the present study. First of all, we present the definitions of industry, industrialization, deindustrialization and Industrial Revolution as well as the historical review of the facts that led to industrialization and deindustrialization. Then, we focus on the case of Greece and its industrialization and deindustrialization periods which are divided in four parts: the first one until 1950, the second from 1950 to 1974, the third from 1974 to 1989 and the last one after 1989. Afterwards, we present the arguments of the main schools of economic thought about economic fluctuations, because of correlation between the whole economic situation and investments that lead to industrialization. In this analysis, it is important to take into account the distinction between productive and non-productive labor and the definition of each school of economic thought, as productive sectors define the path of the economy. The schools of economic thought which are analyzed in the present study are the following: Neoclassical, Keynesian and Classical. The last section of the first part of the study refers to Kaldor's Growth Laws which are the “main characteristics” he used in order to explain the process of economic growth. The second part of the survey is the empirical study where we develop the methodology which is used. To be more precise, the econometric method used is ARDL (Auto–Regressive Distributed Lag approach to cointegration or bounds test) to investigate the validity of Kaldor's growth laws in the case of Greek economy for the period 1981 to 2013. The results of the study confirm our first assumptions and highlight the importance of distinction between productive and non-productive labor giving a different perspective at phenomena of industrialization and deindustrialization and as a result at growth and development of economies.